32000R1477
L 171/44
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1477/2000 НА КОМИСИЯТА
от 10 юли 2000 година
за определяне на намалените селскостопански компоненти и допълнителните мита, прилагани от 1 юли 2000 година за внос в Общността на някои стоки, предмет на Регламент (ЕО) № 3448/93 на Съвета съгласно Европейските споразумения за асоцииране
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 3448/93 на Съвета от 6 декември 1993 г. за определяне на търговския режим, приложим за някои стоки, получени от преработката на селскостопански продукти (1), последно изменен с Регламент (ЕО) № 2491/98 на Съвета (2), и по-специално член 7 от него,
като има предвид, че:
(1)
Протокол № 3 относно търговията с преработени селскостопански продукти между Чешката република и Общността беше изменен с Протокола за адаптиране на Европейското споразумение за асоцииране на Чешката република след разширяването и Уругвайския кръг (2), който влезе в сила на 1 декември 1998 г.
(2)
Протокол № 3 относно търговията с преработени селскостопански продукти между Словашката република и Общността беше изменен с Протокола за адаптиране на Европейското споразумение за асоцииране на Словашката република след разширяването и Уругвайския кръг (3), който влезе в сила на 1 ноември 1998 г.
(3)
Протокол № 3 относно търговията с преработени селскостопански продукти между Република Унгария и Общността беше изменен с Протокола за адаптиране на Европейското споразумение за асоцииране на Република Унгария след разширяването и Уругвайския кръг (4), който влезе в сила на 1 януари 1999 г.
(4)
Протокол № 3 относно търговията с преработени селскостопански продукти между Румъния и Общността беше изменен с Протокола за адаптиране на Европейското споразумение за асоцииране на Румъния след разширяването и Уругвайския кръг (5), който влезе в сила на 1 януари 1999 г.
(5)
Протокол № 3 относно търговията с преработени селскостопански продукти между България и Общността беше изменен с Протокола за адаптиране на Европейското споразумение за асоцииране на България след разширяването и Уругвайския кръг (6), който влезе в сила на 1 юли 2000 г.
(6)
Протокол № 2 относно търговията с преработени селскостопански продукти между Република Естония и Общността беше изменен с Протокола за адаптиране на Европейското споразумение за асоцииране с Република Естония след разширяването и Уругвайския кръг (7), който влезе в сила на 1 септември 1999 г.
(7)
Протокол № 2 относно търговията с преработени селскостопански продукти между Република Литва и Общността беше изменен с Протокола за адаптиране на Европейското споразумение за асоцииране на Република Литва след разширяването и Уругвайския кръг (8), който влезе в сила на 1 септември 1999 г.
(8)
Протокол № 2 относно търговията с преработени селскостопански продукти между Република Латвия и Общността беше изменен с Протокола за адаптиране на Европейското споразумение за асоцииране на Република Латвия след разширяването и Уругвайския кръг (9), който влезе в сила на 1 март 2000 г.
(9)
Митата, произтичащи от тези мерки, не могат да превишават митата, прилагани съгласно Общата митническа тарифа.
(10)
Регламент (ЕО) № 1460/96 на Комисията (10), изменен с Регламент (ЕО) № 2495/97 (11), създава подробни правила за прилагане на преференциалните търговски режими, прилагани за някои стоки, получени от преработката на земеделски продукти, така както се предвижда в член 7 от Регламент (ЕО) № 3448/93 на Съвета,
ПРИЕ НАСТОЯЩИЯ РЕГЛАМЕНТ:
Член 1
Настоящият регламент определя намалените селскостопански компоненти, прилагани от 1 юли 2000 г. за вноса на стоки, предмет на Регламент (ЕО) № 3448/93 на Съвета, за които с преференциални споразумения, сключени със съответните страни, се предвижда намаление на селскостопанския компонент, както и съответното намаление на допълнителните мита.
Член 2
Сумите, посочени в приложения I и II, се прилагат за внос от Чешката република при условията, определени съгласно протокол № 3 към Споразумението за търговия и свързаните с търговията мерки, сключено с Чешката република.
Сумите, посочени в приложения III и IV, се прилагат за внос от Словашката република при условията, определени съгласно протокол № 3 към Споразумението за търговия и свързаните с търговията мерки, сключено със Словашката република.
Сумите, посочени в приложения V, VI, VII и VIII, се прилагат за внос от Република Унгария при условията, определени съгласно протокол № 3 към Споразумението за търговия и свързаните с търговията мерки, сключено с Република Унгария.
Сумите, посочени в приложения IХ и Х, се прилагат за внос от Румъния при условията, определени съгласно Протокол № 3 към Споразумението за търговия и свързаните с търговията мерки, сключено с Румъния.
Сумите, посочени в приложения ХI и ХII, се прилагат за внос от България при условията, определени съгласно протокол № 3 към Споразумението за търговия и свързаните с търговията мерки, сключено с България.
Сумите, посочени в приложения ХIII и ХIV, се прилагат за внос от Република Естония при условията, определени съгласно протокол № 2 към Споразумението за търговия и свързаните с търговията мерки, сключено с Република Естония.
Сумите, посочени в приложения ХV и ХVI, се прилагат за внос от Република Литва при условията, определени съгласно протокол № 2 към Споразумението за търговия и свързаните с търговията мерки, сключено с Република Литва.
Сумите, посочени в приложения ХVII и ХVIII, се прилагат за внос от Република Латвия при условията, определени съгласно протокол № 2 към Споразумението за търговия и свързаните с търговията мерки, сключено с Република Латвия.
Член 3
Настоящият регламент влиза в сила в деня на публикуването му в Официален вестник на Европейските общности.
Той се прилага от 1 юли 2000 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 10 юли 2000 година.